

Päästeamet; info@rescue.ee

Politsei- ja Piirivalveamet; ppa@politsei.ee

Meie: 13.01.2025 nr 7-1/10-32

**Avalik väljapanek**

**Raasiku vallas, Igavere külas asuva „Hiirekõrva katastriüksuse ja lähiala“ detailplaneeringu vastuvõtmine ja avaliku väljapaneku korraldamine.**

Raasiku Vallavalitsus otsustab võtta vastu ja avalikustada Igavere külas asuva “Hiirekõrva katastriüksuse ja lähiala” detailplaneeringu (Autor: OÜ Buune Projekt, töö nr 2020121182, planeeringu ID 88353).

Detailplaneeringu vastuvõtmisega Raasiku vallavalitsus kinnitab, et detailplaneering vastab õigusaktidele ja valla ruumilise arengu eesmärkidele.

Detailplaneeringu eesmärk on üksikelamute, ja transpordimaade ning üldkasutatava maa katastriüksuste moodustamine olemasoleval Hiirekõrva katastriüksusel.

Kokku planeeritakse 16 krunti – 13 üksikelamu krunti pindalaga alates 3000m2, 2 tänavamaa krunti, 1 ühiskondliku kasutusega maa krunt, kuhu rajatakse puurkaev. Puurkaevuga üldkasutatav kinnistu jääb arendaja haldusesse.

Suurim lubatud ehitistealune pind kinnistul 300m². Üksikelamu suurim lubatud ehitisealune pind 230m². Üksikelamu korruselisus maksimaalselt 2 ja suurim kõrgus 10m maapinnast.

Abihooneid on lubatud krundile rajada kuni 3, aga ei tohi koos teiste hoonetega kokku ületada ette nähtud 300m² kinnistu kohta. Abihoone suurim kõrgus 6m maapinnast.

Detailplaneeringuga kavandatud tegevused on kooskõlas Raasiku valla üldplaneeringuga, milles on planeeringuala juhtotstarbeks määratud elamumaa. Alal ei ole varasemalt kehtestatud detailplaneeringuid.

Detailplaneeringu on kooskõlastanud Päästeamet, Politsei- ja Piirivalveamet.

Vastavalt asjaosalistelt laekunud arvamustele on detailplaneeringu lahendust korrigeeritud.

Detailplaneeringu avalik väljapanek toimub 30. jaanuarist - 13. veebruarini 2025. Raasiku vallamajas ja valla veebilehel. Avaliku väljapaneku jooksul on kõigil isikutel õigus avaldada detailplaneeringu kohta arvamust. Arvamused palume saata elektrooniliselt raasiku.vald@raasiku.ee või postiga aadressile Tallinna mnt 24, Aruküla, Harjumaa 75201.

Avaliku väljapaneku jooksul on paberkandjal materjalidega võimalik tutvuda asutuse lahtiolekuaegadel, elektroonselt endale sobival ajal. Soovitame detailplaneeringu materjalidega tutvuda elektroonselt. Menetlusdokumentidega on võimalik tutvuda Raasiku vallavalitsuses paberkandjal, kuid tungival vajadusel ja etteteatamisel saab Raasiku vallavalitsus korraldada ka menetlusdokumentidega tutvumise võimaluse elektroonselt. Täiendav info: Indrek Mikk, indrek.mikk@raasiku.ee või postiga aadressile Tallinna mnt 24, Aruküla, Harjumaa 75201.

Lugupidamisega

(allkirjastatud digitaalselt)

Toomas Teeväli
vallavanem

Koostaja:
Indrek Mikk
planeeringute spetsialist

tel +372 53501209
indrek.mikk@raasiku.ee